google/wiki40b huggingface dataset:
Pencetakan 3D

Pencetakan 3D atau additive manufacturing (AM) merupakan proses mencipta objek tiga dimensi di mana bahan diacu berlapis-lapis di bawah kawalan komputer untuk membentuk objek. Objeknya boleh datang dalam pelbagai jenis rupa bentuk dan selalunya dihasilkan dengan menggunakan data model digital daripada model 3D ataupun sumber data elektronik yang lain seperti Fail Pembuatan Tambahan (Additive Manufacturing File, AMF).
Antara jenis-jenis pencetakan seumpamanya yang wujud ialah stereolitografi dan pemodelan deposit bercantum.

Pemodelan

Model yang mudah dicetak dihasilkan dengan bantuan pakej reka bentuk berbantu komputer melalui sama ada pengimbas 3D ataupun kamera digital biasa serta perisian fotogrametri. Model yang dihasilkan dengan bantuan CAD dapat dikurangkan ralat dalam penghasilannya serta boleh diperbetulkan sebagai suatu pengesahan pada saat akhir sebelum pencetakan dilakukan. Penyediaan data geometrik grafik komputer secara manual pula dibuat sepertimana seni pembentukan dan pengolahan fizikal seperti seni ukir. Proses pengimbasan 3D terdiri daripada pengumpulan data digital bentuk dan rupa objek nyata yang kemudiannya dipergunakan untuk mencipta model digital saduran objek tersebut.

Pencetakan

Pembinaan model dengan kaedah pencetakan yang sedia ada boleh mengambil masa daripada beberapa jam sehinggalah ke beberapa hari bergantung kepada jenis pencetakan serta saiz dan reka bentuk model. Additive systems boleh mengurangkan masa penghasilan kepada sekurang-kurangnya beberapa jam namun kecekapan pengurangan ini berkait rapat dengan jenis mesin yang digunakan serta bilangan dan saiz model yang dihasilkan secara serentak.

Pengemasan (finishing)

Sesetengah polimer mentah seperti ABS membolehkan kemasan luaran produk akhir dirapikan atau dipertingkatkan menggunakan kaedah wasap kimia tertentu berasaskan aseton atau larutan yang berkaitan. Terdapat juga kaedah pencetakan yang berkebolehan menggunakan pelbagai bahan mentah secara serentak ketika proses pembuatan, termasuk pencetakan dalam pelbagai warna atau corak tanpa memerlukan sebarang kereta mengecat.

Aplikasi

Pencetakan ini telah banyak dipakai dalam pelbagai bidang untuk tujuan komersial yang begitu menguntungkan, seperti perindustrian, perubatan dan pembuatan barang. Pembuatan penambahan makanan dipakai melalui kaedah ini untuk mengembangkan jenis makanan yang sesuai seperti coklat atau gula-gula, mahupun makanan jenis leper seperti biskut, pasta atau piza menjadi objek tiga dimensi secara lapisan demi lapisan.
Kaedah ini turut dieksperimenkan pereka fesyen untuk membuat pakaian seperti gaun, kasut dan bikini.
Marazoleja

Marazoleja merupakan sebuah kawasan perbandaran di Sepanyol di Segovia, di komuniti autonomi Castile dan León.
Mukim Bechah Palas

Pentadbiran

Mukim Bechah Palas merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Mas.
Pal Meriam

Poskod

Poskod yang digunakan di Pal Meriam adalah 13140. Terdapat 6 buah desa di dalam daerah kecamatan Matraman.
Takson tidak terperihal

Dalam taksonomi, takson tidak terperihal ialah takson (contohnya, spesies) yang telah ditemui, tetapi belum diperihalkan dan dinamai secara rasmi. Kod Tatanama menentukan keperluan untuk takson baharu untuk diperihalkan dan dinamai secara sah. Sehingga ada perihal diterbitkan, takson berkenaan tidak mempunyai nama rasmi, tetapi nama sementara dan tidak rasmi kerap digunakan. Nama sains terterbit yang tidak memenuhi keperluan Kod, contohnya kerana tidak terperihal, dipanggil nomen nudum. Mungkin juga sesuatu takson kekal "tidak terperihal" selama jangka masa lanjut, sungguhpun perihal tidak rasmi diterbitkan.
Spesies tidak tergambar boleh dirujuk dengan nama genus, diikuti oleh "sp". Dalam sesetengah kes, ada lebih daripada satu spesies tidak terperihal dalam satu genus. Dalam kes ini, spesies-spesies ini kerap dirujuk dengan nombor atau huruf. Dalam genus jerung Pristiophorus, contohnya, ada dua spesies tidak terperihal, secara tidak rasmi dinamai Pristiophorus sp. C dan D. (Pada 2008, sp. A diperihalkan sebagai Pristiophorus peroniensis dan sp. B sebagai P. delicatus.) Apabila perihal rasmi bagi salah satu spesies ini diterbtikan, nama sementaranya akan digantikan dengan nama binomial betul.
Dalam bakteriologi, terbitan sah bagi nama memerlukan endapan bakteria dalam Koleksi Kultur Bakteriologi. Spesies yang untuknya ini adalah mustahil tidak boleh menerima nama binomial sah; spesies ini dikelompokkan sebagai Candidatus.
Mukim Pedu

Pentadbiran

Mukim Pedu merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Padang Terap.
Dewi Tasenetnofret

Dewi Tasenetnofret merupakan dewi bagi Kom Ombo, digelar Saudara Perempuan Baik.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Cervelló

Cervelló merupakan sebuah kawasan perbandaran yang terletak di Sepanyol dalam daearh Baix Llobregat, wilayah Catalonia.
Bosou

Bosou atau juga dikenali sebagai nonsom atau nama lain dipanggil sambaat, kinaraatan,gagau dan tinamba(ranau) merupakan salah satu hidangan sampingan tradisional istimewa bagi suku kaum Kadazan-Dusun-murut (KDM), Sabah, , sebagai pembangkit selera. Bosou merupakan makanan tradisi yang menyerupai perkasam atau jeruk. Antara bahan utama bosou ialah biji kepayang (bahasa Malaysia), pangi (bahasa Dusun) ataupun keluak (bahasa Indonesia).

Cara membuat Bosou

Bosou disediakan daripada daging atau ikan mentah samada ikan sungai atau ikan laut. ikan sungai jenis ikan bertulang seperti ikan tilapia, ikan pelian. ikan laut juga boleh digunakan untuk rasa yang lebih berbeza seperti ikan salmon atau ikan tuna. ikan sungai atau ikan laut akan digaul bersama-sama dengan nasi putih, garam, dan buah. Ia juga boleh ditambah dengan buah nangka, nenas muda, dan tuhau bagi menambah perisa. Batang pisang atau 'polod' juga kadang-kala dicampurkan kepada bosou ini. 'Panggi' iaitu sejenis bahan pengawet juga boleh ditambah untuk mengelakkannya daripada menjadi basi dan berbau busuk.
Campuran ini kemudiannya akan diperam di dalam bekas (biasanya daripada tajau kecil) dan ditutup rapat selama seminggu atau sehingga betul-betul telah masak sebelum dapat dimakan. Sekiranya nasi yang digunakan baru di masak, campuran itu akan dibiarkan sehingga mencapai suhu bilik sebelum disimpan. Bosou biasanya disimpan dalam bekas tertutup kemas, kedap udara. penyimpanan yang betul membolehkan jeruk ikan ini boleh bertahan 6bulan hingga 1tahun
Oleh kerana bosou mempunyai bau yang kuat, biasanya bekas menyimpan bosou dibuat kedap udara. Ini kerana bagi mengelakkan ia menarik dan dicemari lalat dan bagi mengelakkan pertumbuhan fungi. Bekas tradisi bagi menyimpan bosou adalah botol berbentuk labu yang ditutup dengan lilin lebah. Bekas tradisi lain termasuk kakanan, tetapi kini ia telah digantikan dengan bekas plastik dan botol kaca. Biasanya bosou disimpan selama lima sehingga tujuh hari sebelum dihidangkan.
Bosou boleh dihidangkan begitu sahaja atau dimasak terlebih dahulu. Bosou biasanya dimasak bagi menghilangkan bau dan bagi menambah perisanya. Bawang, cili , dan bahan lain boleh ditambah bagi menambah perisa semasa memasak. Asasnya, masakan kaum dusun ini adalah makanan yang direbus sahaja. Kebanyakan masyarakat Dusun menggemari sayur-sayuran segar sebagai hidangan yang dinikmati bersama nasi putih bersama bosou ini, sama seperti hidangan budu atau tempoyak yang terdapat di semenanjung Malaysia.
Acht

Acht merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Xinzo de Limia

Xinzo de Limia merupakan sebuah kawasan perbandaran yang terletak di Sepanyol dalam wilayah Ourense, Galicia.
Saint-Abit

Saint-Abit merupakan sebuah komun di jabatan Pyrénées-Atlantiques di barat-daya Perancis.
Penamaan dan pelancaran kapal

Penamaan dan pelancaran kapal atau upacara pelancaran kapal ialah proses pelepasan sesebuah kapal ke air. Ia adalah tradisi tentera laut dalam banyak budaya, sejak beribu tahun yang lalu. Ia telah dilihat sebagai satu perayaan umum dan penuh berkat.
Pelancaran kapal mengenakan tekanan pada kapal yang tidak dirasai semasa operasi biasa, sebagai tambahan kepada saiz dan berat kapal, dan ia mewakili cabaran kejuruteraan yang cukup besar serta pertunjukkan umum. Proses ini juga melibatkan banyak tradisi yang berniat untuk mengundang tuah, (sebagai contoh di negara Barat) seperti pembaptisan kapal dengan memecahkan botol champagne
ke bahagian luan apabila nama kapal tersebut diumumkan dengan kuat dan dilancarkan.
Sieraków

Sieraków merupakan sebuah bandaraya yang terletak di wilayah Poland Raya, Poland.
Pestabola Merdeka 1962

Pasukan

Thailand mengundurkan diri pada tanggal 31 Ogos. Israel pada awalnya dijemput tetapi jemputan itu kemudiannya dibatalkan pada tarikh 3 September. Semua pasukan adalah pasukan-pasukan kebangsaan kecuali Korea Selatan. Mereka diwakili oleh pasukan simpanan, yang diterbangkan langsung dari Seoul. Pasukan senior kebangsaan mereka terus pulang setelah bertanding pada Sukan Asia di Jakarta pada tarikh 4 September.
Pouliacq

Pouliacq merupakan sebuah komun di jabatan Pyrénées-Atlantiques di barat-daya Perancis.
Kilometer

Penggunaan antarabangsa

Hampir semua negara di dunia mempergunakan kilometer sebagai ukuran jarak piawai, khususnya dalam papan tanda rangkaian jalan raya untuk menunjukkan jarak ke bandar raya, bandar, kampung, subbandar, dan sebagainya. Amerika Syarikat yang menggunakan Sistem di Raja British kini beransur-ansur menukarkan papan-papan tanda jalan raya di banyak negerinya kepada Unit Sistem Antarabangsa. Kekecualian utama ialah United Kingdom yang tidak bertujuan untuk berbuat demikian pada masa jangka pendek, satu keputusan yang berasaskan tradisi. Selain daripada United Kingdom, hanya Liberia dan Myanmar masih menggunakan batu.
Kim Seol-hyun

Kehidupan awal

Seolhyun dilahirkan pada 3 Januari 1995 di Bucheon, Korea Selatan. Beliau menghadiri Sekolah Rendah Kachiul, Sekolah Menengah Sungkok dan Sekolah Tinggi Seni. Beliau mengambil jurusan bahagian filem di Universiti Kyung Hee. Seolhyun bermain piano sejak kanak-kanak (ibu beliau adalah seorang guru piano) dan mahu menjadi seorang penyanyi sejak beliau berada dalam kelab muzik sekolah.

Karier

Pada tahun 2010, Seolhyun memenangi Pertandingan Model Smart ke-8 (스마트 모델 선발 대회), sebuah pertandingan dimana pelajar biasa memakai pakaian seragam. Pemenang pertandingan ini kerap menjadi selebriti. Semasa pertandingan ini, beberapa agensi bakat hadir dan Seolhyun telah dipilih oleh pengurus semasa beliau di FNC. Pada bulan Januari 2012, Seolhyun muncul dalam video muzik F.T. Island untuk lagu "Severely" dari album mini, Grown-Up.
Pada 30 Julai 2012, Seolhyun membuat kemunculan pertamanya sebagai ahli AOA dalam M! Countdown menerusi lagu "Elvis" dari album single pertama mereka, Angels' Story. Tidak lama selepas itu, beliau telah dipilih untuk melakonkan peranan pembantu dalam drama My Daughter Seo-young yang mula ditayangkan pada bulan September. Beliau melakonkan watak Seo Eun-soo.
Pada 5 Februari 2013 Seolhyun dan Lee Se-young telah dipilih sebagai model baru untuk jenama Clean & Clear. Pada 23 April, Seolhyun telah dipilih untuk berlakon dalam drama Ugly Alert sebagai Gong Na-ri.
Pada tahun 2014, Seolhyun menjadi model untuk jenama Buckaroo dan Mizuno Snow Gear. Beliau kemudiannya membintangi filem 2015, Gangnam Blues. Beliau mengalahkan 500 orang lain yang menjalani ujian untuk watak Seon-hye. Seolhyun telah dipilih sebagai ahli rancangan varieti KBS, Brave Family tetapi rancangan ini dibatalkan kerana rating rendah selepas 10 episod.
Pada 10 Februari 2015, ia telah didedahkan bahawa Seolhyun akan melakonkan watak wanita utama dalam drama KBS2, Orange Marmalade. Drama ini mula disiarkan pada 15 Mei 2015. Seolhyun melakonkan watak Baek Ma-ri dimana beliau memenangi anugerah Pelakon Wanita Paling Popular di Anugerah Drama KBS 2015. Pada 9 April, Seolhyun menjadi model untuk Enter 6.
Pada 30 April, ia telah didedahkan bahawa Seolhyun bersama-sama pelakon lain akan membintangi kempen pengiklanan untuk SK Telecom, sebuah drama bertajuk Let's Be Strange. Seolhyun melakonkan watak utama dalam video muzik N.Flying untuk lagu "Awesome".
Pada bulan Ogos 2015, Seolhyun telah dipilih untuk berlakon dalam filem thriller, Murderer's Guide to Memory sebagai anak perempuan seorang pembunuh. Filem ini diarahkan oleh Won Shin-yeon dan dijadual ditayangkan pada tahun 2016. Pada bulan November, Seolhyun dan Lee Min-ho telah dipilih sebagai duta promosi untuk "Tahun Melawat Korea".
Pada bulan Januari 2016, Seolhyun menjadi model baru untuk Hazzys Accessories, G-Market, Mind Bridge, Acuvue dan Kolping. Sejak bulan Mac 2016, Seolhyun merupakan tetamu tetap dalam Law of the Jungle di Tonga.
Adi Pura Kencana

Poskod

Poskod yang digunakan di Adi Pura Kencana adalah 36365. Terdapat 25 buah desa di dalam daerah kecamatan Sungai Bahar.
Kobayashi Azusa

Kobayashi Azusa ialah bekas ahli dan ketua kumpulan Hello! Project, Country Musume.
P. J. Cholapuram

Demografik 2001

Menurut bancian India pada tahun 2001, P. J. Cholapuram memiliki bilangan penduduk seramai 6,543. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 P. J. Cholapuram memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 60% lelaki dan 40% wanita mampu membaca. 10% dari populasi berusia di bawah 6 tahun. (2001)
Perlembagaan Denmark

Akta Perlembagaan Denmark (Bahasa Denmark: Danmarks Riges Grundlov) merupakan bahagian utama perlembagaan Kerajaan Denmark. Ia pertama kali ditulis pada 1849, apabila ia menubuhkan sebuah negara berdaulat dalam bentuk raja berperlembagaan, bersama sistem parlimen. Bahagian terakhir perlembagaan ini ialah menjamin hak asasi manusia dan meletakkan kewajipan rakyat. Perlembagaan Denmark terkini ditandatangani pada 5 Jun 1953.

Sejarah

Perlembagaan asal Denmark ditandatangani pada 5 Jun 1849 oleh Raja Frederick VII. Dalam perlembagaan itu, Denmark bertukar kepada sistem raja berperlembagaan yang menandakan berakhirnya sistem raja mutlak yang mula digunakan di Denmark sejak 1660. Perlembagaan ini telah ditulis sebanyak empat kali sejak 1849.
Sebelum perlembagaan pertama, kuasa raja telah dimarahi oleh håndfæstning. Pada tahun 1665, Denmark mendapat perlembagaan pertama mereka, Lex Regia (Undang-undang Raja) yang juga mengasaskan kuasa mutlak Raja Frederick III dari Denmark, yang juga menggantikan sistem feudal lama. Denmark merupakan satu-satunya negara di Eropah yang menggunakan perlembagaan mutlak. Kuasa mutlak telah lama sekian di Denmark sehinggalah pada era pemerintahan Frederick VII, yang menandatangani perlembagaan baru ke dalam undang-undang pada 5 Jun 1849. Sejak itu, Denmark menyambut hari kebangsaan mereka.
Ditlev Gothard Monrad, yang menjadi Setiausaha pada tahun 1848, menggubal salinan pertama Perlembagaan berdasarkan pengumpulan perlembagaan itu pada masa itu, melakar 80 perenggan. Bahasa draf kemudian disemak oleh Orla Lehmann dan ramai lagi, kemudian dibetulkan dalam Perhimpunan Perlembagaan 1848 (Denmark: Grundlovsudvalget af 1848). Inspirasi kepada sumber perlembagaan Denmark termasuklah Perlembagaan Norway dan juga Perlembagaan Belgium. Isi hak sivil dalam perlembagaan Denmark berdasarkan daripada Perlembagaan Amerika Syarikat pada tahun 1787.
Sekolah Kebangsaan Pekan Ranau

Sejarah

Sekolah Kebangsaan Pekan Ranau (2011) kini telah menjangkau usia lebih kurang 75 tahun. Sejarah penubuhan sekolah ini bermula pada 15.07.1936 oleh penduduk kampong yang diketuai oleh Encik Kabindong Bin Gawak yang pada waktu itu merupakan seorang Ketua Anak Negeri. Pada awal penubuhannya, sekolah ini hanya dikenali sebagai Venecolar School yang dikendalikan oleh guru-guru yang dibayar gaji oleh ibu bapa murid. Tapak asal sekolah ini bukanlah pada tapak yang ada pada masa sekarang. Tapak asal sekolah ini dibina lebih kurang 500 meter ke arah Timur Laut daripada tapak sekolah pada masa kini. Bangunan asal sekolah pada masa tersebut hanya merupakan sebuah bangunan buluh beratapkan rumbia. Bangunan itu didirikan setelah permohonan Encik Kabindong diluluskan.
Pada tahun 1950, sekolah tersebut telah dipindahkan ke tapak baru berhampiran dengan Hospital Daerah Ranau. Kedudukan tapak kedua ini lebih kurang 200 meter ke utara daripada tapak sekolah yang ada sekarang ini. Sekolah tersebut bertahan selama 10 tahun dan dikenali sebagai Government Primary School.
Pada tahun 1960, sekolah tersebut berpindah untuk kali ketiganya ke tapak sekolah sekarang. Pada awalnya, bangunan sekolah ini hanya terdiri daripada dua blok bangunan yang mengandungi enam buah bilik darjah berserta dua buah rumah guru. Bangunan ini berlantaikan simen, beratapkan zink dengan dindingnya daripada kayu dan batu-batan daripada sungai Liwagu.
Pertambahan jumlah murid dari masa ke semasa telah memerlukan pertambahan bilik darjah. Pada tahun 1975, pihak syarikat Mamut Copper Mine telah menyumbangkan pembinaan sebuah bangunan kayu yang mengandungi dua buah bilik darjah.
Pada tahun 1986 di bawah program “Projek Kilat” Jabatan Pendidikan Sabah telah membina sebuah bangunan kayu yang mengandungi dua bilik darjah untuk sekolah ini. Pada tahun 1992 sebuah bangunan yang mengandungi empat buah bilik darjah telah dibangunkan di bawah program yang sama. Dua daripada empat buah bilik darjah tersebut telah dijadikan bilik guru dan bilik pentadbiran.
Pada tahun 1995, sebuah bangunan baru telah didirikan di bawah program “Projek Kecemerlangan” . Bangunan ini mengandungi empat buah kelas dan kos pembinaannya adalah daripada individu, ibu bapa dan pemimpin masyarakat.
Pada tahun 1997, sebuah bangunan kayu telah didirikan dibawah program “sumbangsih”. Bangunan ini mengandungi dua buah kelas dan kos pembinaannya telah dibiayai oleh guru-guru dan kakitangan bukan mengajar di sekolah ini.
Sehingga kini, Sekolah Kebangsaan Pekan Ranau telah menjangkau usia 46 tahun berada di tapaknya sekarang dan 70 tahun sejak sejarah penubuhannya. Sekolah ini kini mengandungi sembilan buah bangunan dengan 13 buah bilik darjah termasuk sebuah surau, sebuah Pusat Sumber dan sebuah bilik gerakan. Pada masa kini sekolah ini mempunyai 641 orang pelajar.
Sumbangan sekolah ini terhadap pendidikan negara amat bernilai dan telah melahirkan ramai murid yang telah mencapai kejayaan dalam peperiksaan UPSR.
Memandangkan kawasan sekolah ini amat terhad, satu kawasan tapak baru perlu dikenalpasti untuk membina sebuah sekolah baru bagi menampung jumlah murid yang meningkat setiap tahun.
Dinasti Nguyễn

Dinasti Nguyễn (Bahasa Vietnam: [Nhà Nguyễn] ; Hán-Nôm: 阮朝, Nguyễn triều) merupakan dinasti terakhir yang memerintah Vietnam sebelum ia dijajah kuasa Barat. Dinasti ini berlangsung selama 143 tahun bermula dari 1802 apabila Gia Long ditabalkan sebagai Maharaja setelah mengalahkan tentera Tây Sơn sehingga ke tahun 1945 apabila Maharaja Bảo Đại turun takhta lalu menyerahkan kuasa memerintah kepada Republik Demokratik Vietnam.Pihak penjajah Perancis membahagikan pemilikan kerajaan ini kepada tiga bahagian setelah ia dijajah: Cochinchina dijadikan koloni Perancis manakala Annam dan Tonkin menjadi negeri naungan separa bebas.

Penyatuan Vietnam serta langkah pembaharuan kerajaan

Nguyễn Phúc Ánh berjaya menyatukan Vietnam yang berpecah belah selama tiga ratus tahun. Baginda ditabalkan di Huế pada 1 Jun 1802 serta mengisytiharkan dirinya sebagai maharaja (Bahasa Vietnam: [Hoàng Đế] ) dengan nama zaman Gia Long (嘉隆) dan nama hormat Nguyễn Thế-Tổ (阮世祖). Baginda menumpukan kepada penguatan pertahanan negara baginda serta menggantikan sistem feudal sedia ada dengan suatu "Doktrin Jalan Tengah" yang didasarkan daripada ajaran Kong Zi.
Santa María de Ordás

Santa María de Ordás merupakan sebuah kawasan perbandaran di Sepanyol di León, di komuniti autonomi Castile dan León.
Conradin

Conrad (25 Mac 1252 – 29 Oktober 1268), juga dikenali sebagai yang Muda atau si Budak, akan tetapi lebih sering dikenali sebagai Conradin (Bahasa Jerman: Konradin, Bahasa Itali: Corradino), ialah Duke Swabia (1254–1268, sebagai Conrad IV), Raja Jerusalem (1254–1268, sebagai Conrad III), dan Raja Sicily (1254–1258, de jure sehingga 1268, sebagai Conrad II).
Mahupun bapa beliau, Conrad IV dari Jerman telah mengamanahkan penjagaan Gereja Roman Katolik kepadanya, beliau dibenci dan diburu oleh oleh Paus Innocent II yang juga membenci datuk Conradin, Frederick II. Malah Paus Innocent berusaha untuk memberi kepimpinan Kerajaan Sicily kepada raja asing.
HTMS Saiburi

HTMS Saiburi (458) merupakan kapal perang tentera laut Thailand jenis friget kelas Chao Phraya (Jenis 053 HT & 053 HT (H) (FFG) yang sentiasa bersedia mempertahankan negara Thailand.
Kapal HTMS Saiburi milik Thailand merupakan kapal friget kelas Chao Phraya. HTMS Saiburi memenuhi keperluan Thailand dan berperanan mempertahankan Thailand dari kapal-kapal musuh. HTMS Saiburi dibina oleh Walkers Ltd., Australia. Ia dilancarkan pada 1968.
Kapal lain dalam kelas yang sama adalah HTMS Chao Phraya, HTMS Bangpakong, HTMS Kraburi, dan HTMS Saiburi.
Kapal HTMS Saiburi sepanjang 103.2 m; 11.3 meter * 3.1 meter mempunyai kelajuan bertempur pada 30 batu nautikal dan jarak sejauh 3,500 batu pada kelajuan 18 knot. HTMS Saiburi mempunyai seseran 1,924 tan penuh.

Torpedo

Tiada maklumat

Peluru Berpandu

Dilengkapi dengan 8 Ying Ji (Serangan Helang) peluru berpandu permukaan-ke-permukaan (C-801).

Meriam

Meriam utama friget kelas Chao Phraya, HTMS Saiburi adalah 2 meriam (457 & 458) atau 4 100 mm China /56 (1 atau berkembar), 8 China 37 mm /76 (4 berkembar) H/PJ 76 A.

Penangkis "countermeasures"

Mempunyai 2 pengumpan (Decoys) China Jenis 945 GPJ 26-lancar laras. 5 tiub pelancar motar anti kapalselam 2 RBU 1200 (buatan China Jenis 86) 2 rak deepcharge BMB

Pengesan

Mempunyai sistem radar permukaan Jenis 352C Square Tie buatan China. Radar udara & permukaan Jenis 354 Eye Shield China. Sistem kawalan tembakan Jenis 343 Sun Visor & jenis 341 Rice Lamp China. Sistem sonar Jenis SJD-5A (lekat di badan kapal)

Tujahan

Kapal HTMS Saiburi mempunyai radar navigasi Racal Decca 1290 A/D ARPA dan enjin yang mampu bergerak sejauh 3,500 batu pada kelajuan 18 knot atau mencapai kelajuan tempur 30 knot.

Pesawat

Mampu membawa 1 helikopter Bell 212.
Camelia (penyanyi Malaysia)

Latar belakang

Beliau dilahirkan pada 20 Jun 1974 di Kuching, Sarawak. Selain menyanyi, Camelia juga merupakan seorang model dan pengacara Casa Impian di Astro Ria dari 1998 sehingga 2006.
Nama timangan Camelia adalah Mimie. Beliau merupakan "ikon fesyen" di Malaysia sama seperti Twiggy, hakim pertandingan America's Next Top Model.

Kehidupan peribadi

Beliau telah berkahwin dengan Mohd Ehsan Tun Ahmad Zaidi Adruce sehingga perceraian mereka pada tahun 1999. Dia kemudian berkahwin dengan seorang pemaju tempatan yang terkenal yang bergelar Datuk pada 2010. Ini menjadikan beliau bergekar "Datin".